CELEX: 62017TN0099
Language: sk
Date: 2017-02-16 00:00:00
Title: Vec T-99/17: Žaloba podaná 16. februára 2017 – Eutelsat/GSA

8.5.2017   
            
            
               SK
            
            
               Úradný vestník Európskej únie
            
            
               C 144/48
            
         Žaloba podaná 16. februára 2017 – Eutelsat/GSA
   (Vec T-99/17)
   (2017/C 144/67)
   Jazyk konania: angličtina
   
      Účastníci konania
   
   
      Žalobkyňa: Eutelsat SA (Paríž, Francúzsko) (v zastúpení: L. de la Brosse, lawyer)
   
      Žalovaná: Európska agentúra pre globálne navigačné satelitné systémy
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil žalobu za prípustnú,
            
         
               —
            
            
               vyhovel žiadosti žalobkyne o nariadenie vyšetrovacích opatrení,
            
         
               —
            
            
               zrušil i) rozhodnutie GSA o zamietnutí „najlepšej a konečnej ponuky“ (Best and Final Offer, BAFO) žalobkyne vo vzťahu k oznámeniu o vyhlásení zadávacieho konania č. GSA/CD/14/14 – „Galileo service operator“, ktoré bolo oznámené 29. novembra 2016, a ii) rozhodnutie o zadaní zákazky prevádzky a udržiavania systému Galileo inému súťažiteľovi,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza deväť žalobných dôvodov.
   
               1.
            
            
               Prvý žalobný dôvod založený na tom, že súťažiteľ, ktorý sa umiestnil ako prvý v poradí, zmenil počas konania svoju ponuku, čo je v rozpore s i) súťažnými špecifikáciami, a ii) zásadou rovnosti zaobchádzania so súťažiteľmi.
            
         
               2.
            
            
               Druhý žalobný dôvod založený na tom, že GSA zmenila počas konania obsah finančného kritéria výberu ponúk.
            
         
               3.
            
            
               Tretí žalobný dôvod založený na tom, že metóda, ktorú GSA použila na zoradenie finančných kritérií, neumožňovala výber ekonomicky najvýhodnejšej ponuky.
            
         
               4.
            
            
               Štvrtý žalobný dôvod založený na tom, že zloženie hodnotiacej komisie nezodpovedalo pravidlám a jej nestrannosť nemôže byť zaručená.
            
         
               5.
            
            
               Piaty žalobný dôvod založený na tom, že súťažiteľ, ktorý sa umiestnil ako prvý v poradí, predložil ponuku s neprimerane nízkou cenou.
            
         
               6.
            
            
               Šiesty žalobný dôvod založený na porušení zásad transparentnosti a rovnosti zaobchádzania s uchádzačmi, ako aj na zvýhodnení v rozpore s pravidlami týkajúcimi sa konfliktu záujmov.
            
         
               7.
            
            
               Siedmy žalobný dôvod založený na početných pochybeniach GSA v súvislosti s kvalitatívnymi kritériami zadávania zákazky.
            
         
               8.
            
            
               Ôsmy žalobný dôvod založený na tom, že GSA porušila svoju povinnosť uviesť v napadnutých rozhodnutiach dostatočné odôvodnenie.
            
         
               9.
            
            
               Deviaty žalobný dôvod založený na tom, že cena zákazky je výrazne nižšia, ako celková hodnota zákazky, ktorú GSA uviedla v oznámení o vyhlásení zadávacieho konania a akú obsahovala BAFO spoločnosti Eutelsat.